Langkap (Arenga obtusifolia utawa Saguerus langbak) ya iku wit taunan saka kulawarga Arecaceae. Wit iki dhuwuré 20 mèter lan dhiamèter galihé 30 séntimèter. Wit iki padatané ngerumpun antawis siji lan liyané. Galihé lekuk lan wernané soklat kasusun saka pelepah. Godhongé nyirip wujudé pita kanthi dawa 30 séntimèter. Kembangé kasusun ing tandhan mirip arén. Werna wohé abang lan njeroné mbanyu.

Biologi lan Ékologi 
Tetuwuhan Langkap iki tuwuh mawa wiji lan tunas. Panyebaran wiji direwangi kewan musang utawa luwak. Langkap tuwuh ing Thailand, Myanmar, Sumatera, lan Jawa. Tetuwuhan iki urip subur ing cedhak banyu kang mili. Ing pundhung kang dhuwuré 600 méter ing sadhuwuring samodra.

Piguna 

Godhong Langkap bisa digunakaké kanggo gendhèng omah. Kayu Langkap bisa kanggo warangka keris. Nira Langkap luwih legi tinimbang nira Arèn saengga bisa uga kanggo piranti gawé gula jawa lan tuak.

Referènsi 

Wit
Tetuwuhan indhustri
Tetanduran